|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHIDUL SOLICITANTULUI****Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România**CONDIȚII SPECIFICE DE ACCESARE A FONDURILOR**PNRR/2022** |
| **COMPONENTA** **7 Transformarea digitală****INVESTIȚIA I14.** „**Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România**” |

Acest document reprezintă un îndrumar pentru accesarea fondurilor nerambursabile din PNRR, Componenta 7, de către solicitanții de finanțare nerambursabile. Acest document nu are valoare de act normativ și nu exonerează solicitanții de respectarea legislației în vigoare la nivel național și european

PREAMBUL

Acest document se aplică apelului de proiecte cu titlul *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România,* Componenta 7. Transformarea digitală, Investiția I14. *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România*, din cadrul Planului Național de Redresare și Reziliență (PNRR).

Prezentul document se adresează solicitantului predefinit în PNRR pentru apelul de proiecte mai sus-menționat.

Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile şi condiţiile aplicabile finanţării din fondurile europene aferente PNRR în cadrul apelului de proiecte cu titlul *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România,* aprobat și publicat pe site-ul Ministerului Cercetării, Inovării și Digitalizării (MCID).

Aspectele cuprinse în aceste documente ce derivă din PNRR și modul său de implementare vor fi interpretate de către MCID și, cu respectarea legislației în vigoare și folosind metoda de interpretare sistematică.

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

IMPORTANT

Vă recomandăm ca înainte de a începe completarea cererii de finanțare pentru apelul de proiecte cu titlul *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România* aferent *PNRR/2022/ Componenta 7. Transformarea digitală / Investiția I14. „Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România”* să vă asiguraţi că aţi parcurs toate informaţiile prezentate în acest document şi din *ANEXA la Decizia de punere în aplicare a Consiliului de aprobare a evaluării planului de redresare și reziliență al României* (CID) și că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererii de finanţare în cadrul prezentului apel de proiecte să consultaţi periodic paginile de internet https://www.research.gov.ro/ și https://mfe.gov.ro/, pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

Cuprins

[**CAPITOLUL 1. INFORMAȚII DESPRE APEL** 4](#_Toc109938837)

[**1.1.** **Pilonul, componenta** 4](#_Toc109938838)

[**1.2.** **Context** 4](#_Toc109938840)

[**1.3.** **Obiectivele apelului** 6](#_Toc109938850)

[**1.4.** **Tipul apelului de proiecte și perioada de depunere a propunerilor de proiecte** 8](#_Toc109938874)

[**1.5.** **Activitățile sprijinite** 8](#_Toc109938875)

[**1.6.** **Solicitant eligibil** 9](#_Toc109938876)

[**1.7.** **Alocarea apelului de proiecte** 9](#_Toc109938879)

[**1.8.** **Valoarea maximă a finanțării alocate per proiect** 9](#_Toc109938881)

[**1.9.** **Grup țintă** 9](#_Toc109938884)

[**1.10.** **Indicatori** 9](#_Toc109938885)

[**1.11.** **Durata de implementare a proiectului** 10](#_Toc109938886)

[**CAPITOLUL 2. REGULI PENTRU ACORDAREA FINANȚĂRII** 10](#_Toc109938887)

[**2.1. Eligibilitatea solicitantului** 10](#_Toc109938888)

[**2.2. Angajamente ale solicitanului** 11](#_Toc109938889)

[**2.3. Eligibilitatea proiectului** 12](#_Toc109938890)

[**2.4 Încadrarea cheltuielilor** 13](#_Toc109938891)

[**CAPITOLUL 3. COMPLETAREA CERERII DE FINANTARE** 15](#_Toc109938892)

[**3.1 Înregistrarea în sistemul electronic** 15](#_Toc109938893)

[**3.2 Lista documentelor care însoțesc Cererea de finanțare** 15](#_Toc109938894)

[**CAPITOLUL 4. PROCESUL DE VERIFICARE ȘI SELECȚIE** 17](#_Toc109938895)

[**4.1 Descriere generală** 17](#_Toc109938896)

[**4.2 Grila de verificare și selecție** 18](#_Toc109938897)

[**4.3. Depunerea și soluționarea contestațiilor** 20](#_Toc109938898)

[**CAPITOLUL 5. CONTRACTAREA PROIECTELOR** 20](#_Toc109938899)

[**5.1 Depunerea și soluționarea contestațiilor** 21](#_Toc109938900)

[**5.2 Contractarea proiectului** 21](#_Toc109938901)

[**CAPITOLUL 6 MODIFICAREA GHIDULUI SOLICITANTULUI** 21](#_Toc109938902)

[**CAPITOLUL 7 IMPLEMENTARE** 22](#_Toc109938903)

[**CAPITOLUL 8 ANEXE** 22](#_Toc109938904)

**CAPITOLUL 1.** **INFORMAȚII DESPRE APEL**

* 1. **Pilonul, componenta**

**Pilonul** II Transformare digitală

**Componenta** 7 Transformarea digitală

**Investiția** I14. „Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România”

**Obiectivul** acestei investiții constă în creșterea rezilienței și securității cibernetice a infrastructurii de servicii de tip ISP asigurate pentru autoritățile publice din România, prin îmbunătățirea accesului și creșterea capacității de furnizare a unor servicii publice digitale eficiente, implementarea capacităților digitale și asigurarea rezilienței cibernetice.

* 1. **Context**

Prezentul ghid a fost elaborat pentru prezentarea condițiilor de obținere a fondurilor europene din PNRR aprobat prin Decizia 2021/0309 de punere în aplicare a Consiliului din 3 noiembrie 2021 de aprobare a evaluării Planului de Redresare și Reziliență al României, **Investiția 14. „Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România”, Componenta 7 – Transformarea digitală.**

Raportul de țară 2020 a arătat că birocrația și capacitatea insuficientă de a furniza servicii de calitate, inclusiv servicii digitale, au un impact negativ asupra cetățenilor și a întreprinderilor. Potrivit DESI 2021, România se clasează pe ultimul loc în rândul statelor membre în ceea ce privește utilizarea serviciilor publice digitale.

Fragmentarea accentuată a competențelor și a resurselor continuă să se reflecte negativ asupra furnizării serviciilor publice și în pofida progreselor înregistrate, există o marjă considerabilă de îmbunătățire a acestora.

Interoperabilitatea dintre serviciile administrației publice centrale este, în general, scăzută, întrucât fiecare instituție publică de la nivel central nu dispune sau și-a dezvoltat propriile servicii publice digitale.

Sistemele digitale implementate la nivelul administrației publice centrale sunt, în cele mai multe cazuri, învechite și disfuncționale. Sistemele informatice ale instituțiilor publice sunt adesea găzduite în camere tehnice ale instituțiilor proprietare, utilizarea resurselor fiind ineficientă, iar comunicația între sisteme în vederea interoperabilității fie este inexistentă, fie este una neperformantă și greu de securizat.

În contextul generat de pandemia de COVID-19, au fost accentuate și mai mult deficiențele serviciilor publice din educație, sănătate și justiție, respectiv rigiditatea acestora și lipsa de adaptare la cerințele actuale în materie de digitalizare a serviciilor oferite.

Ineficiența sau lipsa serviciilor de tip e-guvernare au pus la încercare instituțiile statului în perioada pandemiei COVID-19, demonstrând că este nevoie de mai multă coerență pentru a asigura funcționarea optimă a aparatului administrativ în situații de criză prin măsuri de transformare digitală, care să asigure permanența serviciilor și care să garanteze siguranța cetățenilor și a mediului de afaceri.

PNRR propune o viziune strategică: transformarea digitală a serviciilor publice în servicii de calitate, sigure și rapide, în interesul cetățenilor și al mediului de afaceri, cu scopul de a crește satisfacția beneficiarilor de servicii publice și de a eficientiza resursele utilizate în procesele derulate de stat.

Potrivit atribuţiilor stabilite prin Legea nr. 92/1996 privind organizarea şi funcţionarea Serviciului de Telecomunicaţii Speciale, cu modificările şi completările ulterioare, Serviciul de Telecomunicații Speciale (STS) garantează protecţia şi confidenţialitatea serviciilor de comunicaţii şi tehnologia informaţiei furnizate conform legii.

Conform anexei nr. 2 la Legea nr. 92/1996, cu modificările și completările ulterioare, STS este desemnat să administreze rețele, infrastructuri, sisteme, servicii şi aplicaţii în diferite tehnologii informatice și de comunicații, cu soluții de securitate asociate și să ofere servicii de încredere calificată.

STS administrează o infrastructură integrată multiservicii, la nivel naţional, în scopul furnizării de servicii de telecomunicaţii speciale şi tehnologia informaţiei, cu grad ridicat de rezilienţă, pentru autorităţile publice din România. STS este responsabil şi garantează parametrii tehnici de performanţă, în vederea asigurării funcţionării, continuităţii şi securităţii serviciilor TIC.

În cadrul infrastructurilor şi reţelelor permanente, temporare şi mobile, sunt furnizate servicii integrate de comunicaţii şi tehnologia informaţiei de tip voce-date-video şi de securitate asociate acestora.

Totodată, STS operează o infrastructură INTERNET de tip ISP (Internet Service Provider) pentru nevoile autorităților publice din România. Dintre acestea putem aminti Parlamentul României, Administrația Prezidențială, Guvernul României, Autoritatea judecătorească, Administrația publică centrală și locală și/sau unitățile aflate în subordine, Curtea de Conturi, Curtea Constituțională, organele de conducere din cadrul organismelor guvernamentale.

STS asigură facilități securizate de găzduire și distribuție de servicii de tip DNS, web, acces Internet, precum și găzduire și suport pentru aplicații de e-guvernare, găzduire și hosting site-uri web, găzduire conturi de email. Facilitățile de găzduire și distribuție de servicii de tip ISP sunt amplasate în centrele de date ale STS.

Serviciile de tip ISP sunt gestionate pe platforme tehnice fizice și/sau virtuale, în arhitecturi redundante, resursele tehnice alocate fiind gestionate de către personalul calificat al STS. Distribuția serviciilor se realizează în mod rezilient și pentru toate serviciile furnizate se asigură măsuri proactive și reactive de securitate cibernetică prin structurile de tip CERT sau SOC ale STS.

Având în vedere faptul că aplicațiile actuale de e-guvernare devin din ce în ce mai complexe, necesitând mai multe resurse de procesare si prelucrare, precum și accesul simultan al mai multor utilizatori la aplicațiile de e-guvernare, este necesară modernizarea infrastructurii de servicii de tip ISP care să aibă impact pozitiv asupra dezvoltării capacității digitale a statului român în vederea asigurării unui acces facil, sigur și rapid pentru cetățeni și mediul de afaceri la servicii de tip e-guvernare.

Orice reformă de digitalizare a serviciilor publice digitale la nivel central implică existența unei infrastructuri moderne de tip ISP.

STS asigură prin intermediul sistemelor informatice și al rețelelor de comunicații pe care le administrează, **accesul cetățenilor la serviciile publice de tip e-guvernare puse la dispoziție de autoritățile publice din România.**

Având în vedere evoluția tehnologică este necesară creșterea numărului de puncte de acces la servicii de tip ISP, creșterea capacității de prelucrare, transfer, stocare a datelor, corelat cu modernizarea mecanismelor de securitate și asigurarea unei disponibilități ridicate a serviciilor furnizate.

Pe de altă parte, dată fiind creșterea numărului de solicitări de servicii de tip ISP ca urmare a pandemiei COVID-19, precum și necesitatea de digitalizare a autorităților publice din România pentru care STS asigură servicii de tip ISP, este necesară extinderea, modernizarea și securizarea infrastructurii existente prin creșterea capacității serviciilor de procesare, stocare, prelucrare și monitorizare, mărirea capacității de distribuție prin asigurarea unor legături de comunicații de mare capacitate (10G/25G/40G/100G), precum și prin introducerea unor mecanisme noi de securitate bazate pe noi tehnologii. Pentru serviciile menționate este necesară creșterea capacității de protecție cibernetică prin implementarea unor capabilități superioare de protecție împotriva amenințărilor provenite din spațiul cibernetic.

* 1. **Obiectivele apelului**

**Obiectivul general** al apelului de proiecte:

Creșterea rezilienței și securității cibernetice a infrastructurii de servicii de tip ISP asigurate pentru autoritățile publice din România, prin îmbunătățirea accesului și creșterea capacității de furnizare a unor servicii publice digitale eficiente, implementarea capacităților digitale și asigurarea rezilienței cibernetice.

Atingerea obiectivului general va fi posibilă prin realizarea următoarelor **obiective specifice:**

* Modernizarea și extinderea rețelei de acces Internet de tip Gigabit pentru administrația publică și pentru serviciile publice asigurate;
* Modernizarea capabilităților de securitate cibernetică pentru serviciile asigurate de către STS;
* Securizarea serviciilor de tip ISP (DNS, WEB, EMAIL, HOSTING) furnizate autorităților publice;
* Creșterea calității serviciilor oferite de administrația publică prin asigurarea unor servicii de calitate, disponibilitate și securitate ridicată.

Pentru asigurarea digitalizării extinse a serviciilor publice furnizate, investiția va asigura dezvoltarea unor centre noi de distribuție a serviciului ISP în configurație activă care să preia nevoile de trafic local și care să constituie puncte de rezervă în cazul unor incidente neprevăzute.

Îmbunătățirea conexiunilor internaționale de tip TIER I de mare viteză în punctele de lucru asigurate central și local va permite scăderea timpilor de acces la aplicațiile puse la dispoziție de către autorități, distribuirea traficului pe mai multe căi în configurație redundantă, implicit asigurarea unei disponibilități ridicate a comunicațiilor și o securitate sporită pentru traficul care tranzitează infrastructura ISP a STS.

Investiția are totodată în vedere creșterea capabilităților de protecție și a disponibilității serviciilor oferite autorităților publice împotriva amenințărilor provenite din spațiul cibernetic, precum și dezvoltarea capacității de răspuns la atacurile de tip DDoS, asigurarea unor soluții împotriva amenințărilor de tip APT, respectiv generarea de semnături de securitate care sa fie implementate în mod automat în sisteme de protecție ale infrastructurii ISP.

Prin modernizarea și securizarea serviciilor ISP ale STS, prin creșterea capacităților de furnizare de servicii de tip Internet si servicii asociate Internetului, se va asigura diversificarea si funcționarea continuă a serviciilor digitale puse la dispoziția cetățenilor de către autoritățile publice din România.

Implementarea proiectului va genera un impact pozitiv asupra digitalizării statului român, asigurând bazele dezvoltării ulterioare de noi servicii publice digitale care vor putea fi oferite autorităţilor publice din România și implicit cetăţeanului, ca beneficiar final, bazele actualizării aplicaţiilor existente de e-guvernare și nu în ultimul rând bazele implementării cloudului guvernamental.

Dezvoltarea capacității digitale a statului român va permite asigurarea unui acces facil, sigur și rapid pentru cetățeni, mediul de afaceri și autoritățile publice la servicii de tip e-guvernare, investiția asigurând creșterea calității, disponibilității și securității cibernetice a serviciilor publice.

România este împărțită la nivel administrativ în 41 de județe. Astfel, rezultatele vor fi 41 de HUB-uri securizate de mare capacitate (care corespund celor 41 de județe la nivel național), conectate la o rețea națională de distribuție a Internetului, cu mai mulți furnizori de nivel I și mecanisme de securitate asociate, care asigură accesul autorităților publice centrale și locale la internet și servicii asociate internetului, pe baza modelului G2G / G2B / G2C.

- vor fi modernizate capabilitățile de securitate cibernetică pentru serviciile asigurate de către STS;

- vor fi disponibile legături de comunicații de tip Gigabit sau de capacitate superioară: 42;

- vor fi asigurate, suplimentar față de cele existente: 100 zone DNS, și 15.000 căsuțe email;

- instituțiile și entitățile de interes public vor avea posibilități de acces la servicii, la nivel central și local, în toate cele 41 de Hub-uri asigurate în urma implementării proiectului;

Servicii de securitate furnizate:

- Protecție anti-dos la multipli de 10Gbps;

- Servicii CERT asociate (audituri de securitate, monitorizarea evenimentelor de securitate în întreaga rețea, răspuns la incidente de securitate);

- Servicii SOC asociate (mecanisme de notificare și escaladare pentru beneficiari);

- Mecanisme de reputație și filtrare pentru traficul rău intenționat bazat pe reputație și domenii rău intenționate la nivelul serviciilor DNS furnizate beneficiarilor;

- Analiza sandbox pentru serviciile furnizate;

- Mecanisme de detectare automată a traficului nelegitim pe baza mecanismelor furnizate de inteligența artificială.

* 1. **Tipul apelului de proiecte și perioada de depunere a propunerilor de proiecte**

**Tipul apelului de proiecte**:

* necompetitiv cu termen limită de depunere.

Cererea de finanțare se depune conform indicațiilor din anunțul de lansare al apelului, și include toate anexele solicitate prin Ghidul Solicitantului.

Perioada pentru depunerea proiectului este de maxim 5 zile lucrătoare de la lansarea apelului.

Înregistrarea și transmiterea proiectului se va putea face începând cu ora 9.00 a primei zile de înregistrare.

* 1. **Activitățile sprijinite**

**Tipuri de activități eligibile**

1. Achiziția de soluții software și hardware și de echipamente
pentru analiză, protecție și raportare la nivelul infrastructurii ISP;
2. Achiziția de produse pentru securitatea și reziliența cibernetică a infrastructurii
de servicii de tip ISP;
3. Achiziția de echipamente pentru dezvoltarea și extinderea distribuției de servicii Internet la nivel național;
4. Achiziția de echipamente, subansamble și soluții hardware și software pentru extinderea soluțiilor existente la nivelul infrastructurii
de servicii de tip ISP;
5. Achiziția de servicii de instalare, configurare, punere în funcțiune și operaționalizare aferente activităților de la punctele 1-4, după caz;
6. Achiziția de servicii de instruire și formare profesională aferente activităților de la punctele 1-5, după caz;
7. Achiziția de produse/servicii pentru informare și publicitate;
8. Alte achiziții de produse/servicii necesare implementării proiectului *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România*, după caz, cu încadrarea în reglementările aferente PNRR.
	1. **Solicitant eligibil**

Serviciul de Telecomunicații Speciale (STS)

* 1. **Alocarea apelului de proiecte**

Bugetul total estimateste de **18.390.000 euro fără TVA** - finanțare PNRR, respectiv **91.582.200 leifără TVA** *(la cursul de schimb mediu pentru anul 2022, respectiv 1 euro=4,98 lei)*

* 1. **Valoarea maximă a finanțării alocate per proiect**

Valoarea maximă a proiectului este de 18.390.000 euro fără TVA - finanțare PNRR, respectiv 91.582.200 leifără TVA *(la cursul de schimb mediu pentru anul 2022, respectiv 1 euro=4,98 lei)*

* 1. **Grup țintă**

La nivelul proiectului, solicitantul va indica grupurile ţintă care vor beneficia sau care sunt vizate de rezultatele proiectului, direct sau indirect.

* 1. **Indicatori**

Indicatori de realizare:

|  |  |  |  |  |
| --- | --- | --- | --- | --- |
| **DENUMIRE MĂSURĂ/INDICATOR** | **Unitate măsură/****indicator** | Valoare la începutul implementării proiectului | Valoare la finalul implementării proiectului  | Termen realizare |
| Hub-uri care vor permite accesul la servicii de tip ISP pentru instituțiile și entitățile de interes public de la nivel central și local | număr | **0** | **41** | **T4** **2024** |

|  |  |
| --- | --- |
| ***ATENȚIE!*** | *Este obligatoriu ca proiectul să aibă completate valori pentru toți indicatorii din categoriile aferente de mai sus.* ***Realizarea indicatorilor este monitorizată pe parcursul proiectului și atingerea valorilor acestora este obligatorie.***  |

* 1. **Durata de implementare a proiectului**

Durata de implementare a proiectului este de cel mult 28 de luni (termenul maxim de finalizare a proiectului este 31 decembrie 2024) şi se stabilește de solicitant în funcție de complexitatea proiectului.

**CAPITOLUL 2. REGULI PENTRU ACORDAREA FINANȚĂRII**

**2.1. Eligibilitatea solicitantului**

Poate beneficia de finanţare nerambursabilă solicitantul specificat la punctul 1.6, sub rezerva îndeplinirii cumulative a următoarele criterii de eligibilitate, prevăzute în cadrul *Declarației de eligibilitate (Anexa aferentă)*:

* + 1. Solicitantul nu înregistrează la data depunerii Cererii de finanţare şi la data semnării contractului de finanţare obligaţii bugetare nete (diferenţa dintre obligaţiile de plată restante la buget şi sumele de recuperat de la buget):
			- 1. mai mari de 1/12 din obligaţiile datorate în ultimele 12 luni - în cazul certificatului de atestare fiscală emis de Agenţia Naţională de Administrare Fiscală;
				2. mai mari de 1/6 din totalul obligaţiilor datorate în ultimul semestru - în cazul certificatului de atestare fiscală emis de către autorităţile publice locale;
		2. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani, sau nu derulează proiecte finanţate în prezent parţial sau în totalitate, din alte surse publice, pentru aceleaşi activităţi. Nu a mai obținut finanțare nici pentru alte proiecte implementate, având același obiectiv, dar care din diverse motive nu și-au atins indicatorii. În acest caz, finanţarea nu va fi acordată sau, dacă acest lucru este descoperit pe parcursul implementării, finanţarea se va retrage, iar sumele deja acordate vor fi recuperate;
		3. Solicitantul este direct responsabil de pregătirea, managementul și realizarea proiectului, nu acţionează ca intermediar pentru proiectul propus a fi finanţat şi este responsabil pentru asigurarea sustenabilităţii rezultatelor proiectului;
		4. Solicitantul nu face obiectul unui ordin de recuperare în urma unei decizii anterioare a Comisiei Europene, privind declararea unui ajutor ca fiind ilegal şi incompatibil cu piaţa comună sau, în cazul în care institutia a făcut obiectul unei astfel de decizii, aceasta trebuie sa fi fost deja executată şi ajutorul integral recuperat, inclusiv dobânda de recuperare aferentă;
		5. Reprezentantul legal al solicitantului nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de *res judicata* (ex. împotriva căreia nu se poate face recurs) în ultimele 36 de luni;
		6. Solicitantul îndeplineşte condiţiile sau cerinţele specifice acţiunii pentru care este lansat apelul;
		7. Reprezentantul legal al solicitantului nu a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal cu modificările și completările ulterioare,, implicarea în organizaţii criminale sau în alte activităţi ilegale, în detrimentul intereselor financiare ale Uniunii Europene;
		8. Reprezentantul legal al solicitantului nu a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene;
		9. Reprezentantul legal al solicitantului nu a comis în conduita profesională greşeli grave, demonstrate prin orice mijloace pe care autoritatea contractantă le poate dovedi
		10. Reprezentantul legal al solicitantului nu este subiectul unui conflict de interese, definit în conformitate cu prevederile naționale/comunitare în vigoare;
		11. Reprezentantul legal al solicitantului nu furnizează informaţii incorecte care pot genera inducerea gravă în eroare a MCID în cursul participării la cererea de propuneri de proiecte.

*Pentru justificarea îndeplinirii criteriilor de eligibilitate referitoare la solicitant și reprezentantul său legal, se completează Declarația de eligibilitate, prezentată în Anexa aferentă.*

**2.2. Angajamente ale** **solicitantului**

Solicitantul se angajează:

1. să asigure condițiile de desfășurare optimă a activităților proiectului;
2. să finanţeze costurile neeligibile care îi revin, aferente proiectului;
3. să finanţeze cheltuielile care îi revin până la rambursarea sumelor aprobate, astfel încât să se asigure implementarea optimă a proiectului;
4. să asigure folosința echipamentelor și aplicațiilor pentru scopul declarat în proiect;
5. să nu încerce să obţină informaţii confidenţiale legate de stadiul evaluării proiectului sau să influenţeze personalul MCID/comisia de evaluare/experţii evaluatori în timpul procesului de evaluare şi selecţie.
6. să asigure funcționalitatea echipamentelor și soluțiilor hardware și software achiziționate pentru cel puțin durata minimă normată de viață a acestora, în conformitate cu prevederile naționale în vigoare;
7. să asigure capacitatea operațională și administrativă necesare implementării proiectului (resurse umane suficiente și resurse materiale necesare);
8. să asigure obligatoriu garanția și mentenanța echipamentelor achiziționate, prin contractul/contractele încheiate pe perioada implementării cu diverși furnizori sau prin surse proprii;
9. să respecte, pe durata pregătirii și implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate);
10. să nu furnizeze informații false.

*Pentru justificarea îndeplinirii angajamentelor solicitantului se completează Declarația de angajament.*

**2.3.** **Eligibilitatea proiectului**

Proiectul trebuie să îndeplinească următoarele criterii de eligibilitate:

1. Proiectul răspunde tuturor cerințelor precizate în CID (Council Implementing Decision) și în Aranjamentele Operaționale pentru această investiție;
2. Proiectul finanțat contine activitati eligibile conform celor precizate la pct 1.5;
3. Proiectul conține activități specifice și necesare pentru atingerea rezultatelor previzionate;
4. Proiectul este implementat pe teritoriul României;
5. Proiectul va asigura standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
6. Proiectul nu a mai beneficiat de finanțare publică în ultimii 5 ani înainte de data depunerii Cererii de finanțare, pentru aceleași activități și nici nu a fost obținută finanțare pentru alte proiecte implementate, având același obiectiv, dar care din diverse motive nu și-au atins indicatorii. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate;
7. Proiectul respectă prevederile naționale și comunitare în următoarele domenii: eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, neutralitatea tehnologică, achizițiile publice, precum și orice alte prevederi legale aplicabile fondurilor din PNRR, ca de exemplu, evitarea dublei finanțări, a conflictului de interese, a corupției și fraudei, etc;
8. Proiectul respectă prevederile Manualului de Identitate Vizuală (MIV) realizat în conformitate cu prevederile art. 34 din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, cu modificările și completările ulterioare.

***Pentru justificarea îndeplinirii criteriilor de eligibilitate ale proiectului se completează Declarația de eligibilitate de către solicitant.***

Evitarea dublei finanțări: proiectul trebuie să nu mai fi beneficiat de finanțare din fonduri publice, inclusiv fonduri UE, în ultimii 5 ani, înainte de data depunerii Cererii de finanțare, pentru același tip de activități. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate.

Contribuția la obiectivul specific: solicitantul descrie în cadrul Cererii de finanțare care este contribuția proiectului pentru care solicită finanțare la realizarea obiectivului investiției *I14. Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România*

**2.4. Încadrarea cheltuielilor**

**Condiții generale de eligibilitate a cheltuielilor**

*Baza legală:*

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;
* Decizia de punere în aplicare a Consiliului de aprobare a evaluării planului de redresare și reziliență al României din 29 octombrie 2021 cu anexele aferente;
* Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea Guvernului nr. 209/2022 *pentru aprobarea Normelor metodologice de aplicare a prevederilor Ordonanţei de urgenţă a Guvernului
nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;*
* Instrucțiunile MCID/MIPE, pentru contractele de finanțare semnate după data (publicării) acestora;
* Legislația aplicabila în vigoare la data semnării contractului de finanțare.

Pentru a fi eligibile în vederea finanţării prin PNRR, toate cheltuielile trebuie să respecte prevederile reglementărilor de mai sus, să corespundă obiectivelor PNRR, să fie indispensabile atingerii obiectivelor proiectului, să fie incluse în Cererea de finanţare aprobată şi în buget.

Cheltuielile eligibile efectuate de către beneficiar în cadrul proiectului trebuie să fie efectuate în perioada de eligibilitate prevăzută de PNRR, în conformitate cu prevederile Contractului de finanţare.

Pentru a fi considerate eligibile, cheltuielile realizate în cadrul proiectului trebuie să îndeplinească și următoarele condiții:

* să fie necesare pentru realizarea proiectului, să corespundă unor activități eligibile prevăzute în proiect și să fie incluse în bugetul proiectului;
* să fie efectuate în perioada de implementare a proiectului de către Beneficiar;
* să fie înregistrate în contabilitatea Beneficiarului, să fie identificabile şi verificabile şi să fie dovedite prin documente originale

|  |  |
| --- | --- |
| ***ATENŢIE!*** | Fondurile vor fi utilizate pentru scopul propus, în conformitate cu toate regulile aplicabile, în special normele privind prevenirea conflictelor de interese, fraudă, corupție și dublă finanțare, din cadrul PNRR și din cadrul altor programe ale Uniunii Europene. |

|  |  |
| --- | --- |
| ***ATENȚIE!*** | Sunt eligibile numai acele cheltuieli care respectă dispozițiile regulamentelor comunitare aplicabile și dispozițiile naționale de eligibilitate. |

Detalierea categoriilor de cheltuieli eligibile se regăsește în tabelul de mai jos:

|  |
| --- |
| 1. Cheltuieli pentru achiziția de soluții software și hardware și de echipamente pentru analiză, protecție și raportare la nivelul infrastructurii ISP;
2. Cheltuieli pentru achiziția de produse pentru securitatea și reziliența cibernetică a infrastructurii de servicii de tip ISP;
3. Cheltuieli pentru achiziția de echipamente pentru dezvoltarea și extinderea distribuției de servicii Internet la nivel național;
4. Cheltuieli pentru achiziția de echipamente, subansamble și soluții hardware și software pentru extinderea soluțiilor existente la nivelul infrastructurii de servicii de tip ISP;
5. Cheltuieli pentru achiziția de servicii de instalare, configurare, punere în funcțiune și operaționalizare aferente activităților de la punctele 1-4, după caz;
6. Cheltuieli pentru achiziția de servicii de instruire și formare profesională aferente activităților de la punctele 1-5, după caz.
7. Cheltuieli pentru achiziția de produse/servicii pentru informare și publicitate;
8. Alte cheltuieli necesare implementării proiectului *Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România*, după caz, cu încadrarea în reglementările aferente PNRR.
 |

Referitor la rezonabilitatea cheltuielilor conform REGULAMENTULUI (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență*,* art 19 Evaluarea Comisiei *”Comisia evaluează relevanța. eficacitatea, eficiența și coerența planului de redresare și reziliență..* *Eficiența:(i) dacă justificarea furnizată de statul membru cu privire la valoarea costurilor totale estimate ale planului de redresare și reziliență este rezonabilă și plauzibilă și este coerentă cu principiul eficienței din punctul de vedere al costurilor și proporțională cu impactul economic și social național preconizat;”*

**Principiul „Do No Significant Harm” (DNSH)**

Proiectul trebuie să descrie in cererea de finanțare modalitatea prin care sunt respectate prevederile principiului DNSH menționat în anexa DNSH la PNRR pentru investiția *I14.* *„Creșterea rezilienței și a securității cibernetice a serviciilor de infrastructură ale furnizorilor de servicii de Internet pentru autoritățile publice din România”,* respectiv o evaluare aprofundată DNSH pentru obiectivul de mediu *Atenuarea schimbărilor climatice.*

**CAPITOLUL 3. COMPLETAREA CERERII DE FINANTARE**

Pentru a propune un proiect în vederea finanțării, solicitantul trebuie să completeze în limba română cererea de finanțare, confom anexei atașate în cadrul apelului aferent prezentului ghid al solicitantului.

Transmiterea unei Cereri de Finanțare reprezintă un angajament oficial al solicitantului, conform căruia toate detaliile proiectului sunt corecte și reale. Totodată, reprezintă o confirmare a faptului că, dacă finanțarea se acordă, solicitantul se angajează să implementeze proiectul în condițiile descrise în Cererea de Finanțare și în concordanță cu condițiile stabilite în Contractul de Finanțare.

Cererea de finanțare este compusă din:

- Cererea de finanțare, ale cărei secțiuni se completează în totalitate, salvată în format .pdf și semnată digital.

- Anexele la cererea de finanțare - set de documente completate sau, după caz, scanate, salvate în format .pdf, semnate digital.

Pentru transmiterea cererii de finanțare și a documentelor anexă, semnătura electronică extinsă a reprezentantului legal/persoanei împuternicite, trebuie să fie certificată în conformitate cu prevederile legale în vigoare.

**3.1. Înregistrarea în sistemul electronic**

Înregistrarea în sistemul electronic se va realiza urmând pașii din anunțul de lansare.

**3.2 Lista documentelor care însoțesc Cererea de finanțare**

|  |  |
| --- | --- |
| ***Nr. crt.*** | **DENUMIRE DOCUMENT** |
|  | Actul de împuternicire în cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens. Poate fi anexat orice document administrativ emis de reprezentantul legal în acest sens, cu respectarea prevederilor legale. |
|  | Decizia de aprobare la nivelul solicitantului a proiectului şi a cheltuielilor legate de proiect, cu indicarea atât a valorii totale a proiectului, cât şi a contribuției aferente PNRR și a contribuției proprii |
|  | Declaraţia de eligibilitate *(conform anexă la ghid)* |
|  | Declaraţia pe proprie răspundere cu privire la evitarea dublei finanțări *(conform anexă la ghid)* |
|  | Declaraţia de angajament *(conform anexă la ghid)* |
|  | Declarația privind absența conflictului de interese – pentru reprezentanțul legal/împuternicit al solicitantului și fiecare membru al echipei de management *(conform anexei la ghid)***Atenție! În perioada de implementare solicitantul trebuie să solicite și să păstreze declarații privind absența conflictului de interese pentru toti membrii echipelor de management și implementare.** |
|  | Declaraţie pe propria răspundere asupra locaţiei/locaţiilor unde se implementează proiectul. |
|  | Pentru echipa de management a proiectului:1. Copie după actul administrativ de numire al echipei de management de proiect 2. CV-urile persoanelor nominalizate prin actul administrativ (semnate de titular) |
|  | Plan de acțiune privind implementarea investiției, în conformitate cu Anexa CID și cu Aranjamentele Operaționale pentru ținta 182 din Componenta 7 *(conform anexei la ghid)* |
|  | Diagrama Gantt aferentă calendarului de activităţi previzionate a se realiza în vederea implementării proiectului |
|  | Bugetul defalcat tipuri de cheltuieli, asumat de solicitant (model anexat la prezentul ghid al solicitantului) |
|  | Planul de achiziții |

|  |  |
| --- | --- |
| ***ATENȚIE!*** | Toate documentele vor fi încărcate pe platforma electronică în format \*.pdf și vor fi semnate electronic în interior de către reprezentantul legal/împuternicit.La Cererea de Finanțare pot fi anexate orice alte documente pe care solicitantul le consideră utile pentru justificarea/argumentarea proiectului propus spre finanțare.Documentele scanate trebuie să fie semnate electronic de către solicitant (reprezentantul legal al solicitantului/ persoana împuternicită) |

**CAPITOLUL 4. PROCESUL DE VERIFICARE ȘI SELECȚIE**

**4.1. Descriere generală**

Cererea de finanțare depusă va parcurge un proces de verificare, evaluare și selecție

Procesul de verificare și selecție constă în parcurgerea următoarelor etape:

- etapa de verificare a conformității administrative a dosarului Cererii de finanțare și a eligibilității solicitantului și a proiectului;

- etapa de verificare a bugetului din punct de vedere al încadrării cheltuielilor în cele eligibile, respectării valorii maxime a finanțării nerambursabile;

- etapa de selecție a proiectului.

Pentru verificarea Cererii de finanțare și a anexelor aferente se utilizează un sistem de evaluare de tip DA/NU.

Dacă pentru verificarea criteriilor, se constată că sunt necesare informații/documente/clarificări suplimentare față de cele depuse, acestea vor fi solicitate. Rămâne în responsabilitatea solicitantului să se asigure că răspunsul este transmis în maxim 5 zile lucrătoare de la trimiterea solicitării de clarificări.

Dacă solicitantul nu răspunde la clarificări în acest termen, cererea de finanțare este respinsă. Dacă răspunsul solicitantului este incomplet, va fi posibilă revenirea la solicitarea de clarificări, care respectă principiile de întocmire și transmitere a primei solicitări. Dacă solicitantul nu răspunde în termen de 2 zile lucrătoare, proiectul este respins.

În cursul verificării bugetului evaluatorii au competența să considere anumite cheltuieli neeligibile, sau să aprecieze că unele cheltuieli sunt nejustificate sau disproporționate în raport cu obiectivele proiectului, în cazul în care nu sunt incluse în lista de cheltuieli eligibile.

**4.2 Grila de verificare și selecție**

|  |
| --- |
| **VERIFICARE ADMINISTRATIVĂ** |
| **Nr.****crt.** | **Documente verificate** | **DA** | **NU** | **Obs.** |
|  | **Declarația de eligibilitate** |  |  |  |
|  | **Declarația de angajament** |  |  |  |
|  | **Declaraţia** pe proprie răspundere cu privire la evitarea dublei finanțări  |  |  |  |
|  | **Decizia de** **aprobare a** proiectului și a cheltuielilor legate de proiect |  |  |  |
|  | **Declarație** pe propria răspundere asupra locației/locațiilor unde se implementează proiectul |  |  |  |
|  | **Declarația privind** conflictul de interese – pentru reprezentantul legal/împuternicit si pentru membrii echipei de management**Atenție! În perioada de implementare solicitantul trebuie să solicite și să păstreze declarații privind absența conflictului de interese pentru toti membrii echipelor de management și de implementare** |  |  |  |
|  | **Actul administrativ de numire** al echipei de management de proiect |  |  |  |
|  | **CV**-urile persoanelor nominalizate prin actul administrativ în echipa de management (semnate de titular)  |  |  |  |
|  | **Plan de acțiune** privind implementarea investiției în conformitate cu jaloanele și țintele aferente din Anexa la CID pentru jalonul 182 |  |  |  |
|  | **Diagrama Gantt** aferentă calendarului de activităţi previzionate a se realiza în vederea implementării proiectului |  |  |  |
|  | **Bugetul** defalcat tipuri de cheltuieli, asumat de solicitant (model anexat la prezentul ghid al solicitantului) |  |  |  |
|  | **Planul de achiziții** |  |  |  |
| **VERIFICARE ELIGIBILITATE și BUGET** |
|  | Solicitantul se încadrează în categoria solicitanților eligibili |  |  |  |
|  | Solicitantul respectă toate criteriile de eligibilitate |  |  | Conform declarației de eligibilitate |
|  | Proiectul pentru care se solicită finanțare respectă toate criteriile de eligibilitate |  |  |
|  | Proiectul conține activitati de informare și publicitate obligatorii, conform prevederilor Manualului de Identitate Vizuală (MIV) |  |  |  |
|  | Bugetul proiectului a fost completat corect |  |  |  |
|  | Cheltuielile din buget se încadrează în lista cheltuielilor eligibile din ghid |  |  |
|  | Valoarea maximă a finanțării nerambursabile solicitate se încadrează în limita specificată în ghidul solicitantului |  |  |  |
|  | Durata maximă de implementare a proiectului se încadrează în termenul prevăzut în ghidul solicitantului. |  |  |  |
|  | Obiectivele proiectului corespund investiției I14, respectiv descrierii jaloanelor și țintelor aferente din Anexa la CID |  |  |  |
|  | Există analiza DNSH, respectiv modalitatea de respectare a principiului ”de a nu prejudicia în mod semnificativ” |  |  |  |
|  | Explicitarea contribuției investiției la obiectivele asumate pentru realizarea indicatorilor din domeniul climei și din domeniul digital, în conformitate cu prevederile din Regulamentul 241/2021, și cu descrierea din millestone-ul 182 |  |  |  |
|  | Indicatorii stabiliți la nivel de proiect sunt în conformitate cu cei prevăzuți în CID |  |  |  |
|  | Există termenul de realizare a jalonului/țintei/aranjamentului operațional prevăzut în CID, respectiv pentru millestone-ul 182 |  |  |  |

|  |  |
| --- | --- |
| **ATENȚIE!** | \*Ofițerii de verificare pot recomanda modificarea bugetului proiectului exclusiv în sensul reducerii acestuia cu valoarea cheltuielilor neeligibile pe care solicitantul le-a încadrat greşit ca fiind eligibile |

**Pentru ca un proiect să fie selectat, trebuie să obțină la toate criteriile răspunsul ”DA”.**

**4.3. Depunerea și soluționarea contestațiilor**

Solicitantul poate contesta, în orice etapă respingerea/rezultatul verificării cererii de finanțare, o singură dată pentru fiecare etapă, termenul de contestare fiind precizat în scrisoarea transmisă de MCID. Contestația va fi strict legată de motivația prezentată. Contestațiile primite după termenul menționat în scrisoarea MCID nu se iau în considerare.

Soluționarea contestațiilor se face la nivelul MCID. Decizia MCID prin care se soluționează contestația este definitivă și irevocabilă și poate fi contestată doar în instanță. Aceasta este transmisă solicitantului.

Pentru a putea fi luate în considerare, contestațiile trebuie să respecte următoarele cerințe:

• Identificarea contestatarului, prin: denumire solicitant, adresa, numele și funcția reprezentantului legal;

• Identificarea proiectului, prin: numărul unic de înregistrare alocat Cererii de finanțare și titlul proiectului;

• Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în prezentul Ghid.

• Motivele de fapt și de drept (dispozițiile legale naționale și/sau comunitare, principiile încălcate);

• Mijloace de probă (acolo unde există);

• Semnătura reprezentantului legal;

• Data formulării contestației.

Contestațiile sunt analizate și soluționate în termen de 2 zile lucrătoare de la data înregistrării lor la MCID. Decizia privind soluționarea contestațiilor poate fi de admitere sau de respingere. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

**CAPITOLUL 5. CONTRACTAREA PROIECTULUI**

Solicitantului i se va transmite scrisoarea pentru demararea etapei contractuale, scrisoare în care sunt menționate toate informațiile și condițiile finanțării. În termenul prevăzut în această scrisoare, solicitantul trebuie să transmită acceptul de finanțare.

În cazul în care solicitantul nu transmite acceptul de finanțare și documentele solicitate, în termenul prevăzut, termenul poate fi prelungit cu acceptul MCID. Cererea de prelungire a termenului de răspuns nu va fi acceptată în mod automat de MCID, ci trebuie să existe motive întemeiate pentru această solicitare. MCID examinează motivele date și poate respinge cererea care prezintă justificări nefundamentate sau care nu respectă prevederile ghidului și/sau ale legislației naționale și comunitare relevante.

În cazul în care Cererea de finanțare este respinsă, solicitantului i se va comunica acest lucru, precum și motivația respingerii.

În cazul în care solicitantul amână nejustificat semnarea contractului sau depunerea documentelor solicitate la contractare, MCID poate decide retragerea finanțării, fără a crea nicio obligație din partea MCID.

**5.1. Depunerea și soluționarea contestațiilor**

Solicitantul poate depune o contestație și în această etapă, contestația fiind strict legată de motivația prezentată în scrisoarea pentru demararea etapei contractuale. Condițiile de depunere a contestațiilor și modul de soluționare sunt aceleași ca cele prezentate în capitolul 4.3.

**5.2. Contractarea proiectului**

Contractul de finanțare va fi semnat electronic de MCID / beneficiar. Contractul de finanțare produce efecte de la data semnării lui de către ultima parte.

|  |  |
| --- | --- |
| ***ATENȚIE!*** | Cererea de finanțare depusă de solicitant, cu eventualele modificări și completări efectuate pe parcursul procedurii de verificare, selecție, contractare, devine obligatorie pentru beneficiar, fiind anexă la contractul de finanțare, deci parte integrantă a acestuia. |

Lista documentelor necesare la semnarea contractului de finanțare.

|  |  |
| --- | --- |
| **Nr.****crt.** | **Documente verificate** |
|  | Certificatul de atestare fiscală privind debitele restante la bugetul de stat – în termenul de valabilitate  |
|  | Certificatul de atestare fiscală privind debitele restante la bugetul local, în termenul de valabilitate |

**5.3. Renunțarea la cererea de finanțare**

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri/Decizii de retragere a proiectului (cererii de finanţare).

**CAPITOLUL 6. MODIFICAREA GHIDULUI SOLICITANTULUI**

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. MCID poate emite instrucțiuni în aplicarea prevederilor prezentului ghid. Pentru asigurarea principiului transparenței, MCID va publica ordinele de modificare a prezentului ghid pe pagina de internet a ministerului.

**CAPITOLUL 7. IMPLEMENTARE**

Condițiile privind implementarea proiectului sunt redate în contractul de finanțare (model prevăzut în anexă)

MCID poate emite instrucțiuni cu privire la modul de monitorizare a implementării proiectului.

**CAPITOLUL 8. ANEXE**

Anexa 1 – Model Cerere de Finanțare

Anexa 2 – Declarație de eligibilitate

Anexa 3 – Declarație de angajament

Anexa 4 – Declaraţie pe proprie răspundere cu privire la evitarea dublei finanțări

Anexa 5 – Declarație privind absența conflictului de interese

Anexa 6 - Plan de acțiune privind implementarea investiției

Anexa 7 - Model Raport de implementare măsură/investiție

Anexa 8 – Model Buget defalcat

Anexa 9 – Model Contract de finanțare